እቲ ኣቦ፡ ንፖሊስ ኣብ ሰላሳ ቦታ እዩ ብኻራ ተወጊኡ ጸኒሑዎ። ናይቲ ገበን መንቀሊ እንታይ ከምዝኾነ ንምጽራይ ዝፈተነ ፖሊስ ግን፡ እዘን ኣሓት ንዓመታት ብገዛእ ወላዲአን ክሳቐያ ከምዝጸንሓ ተረዲኡ። ካቹርቱድያን፡ ነዘን ሰለስተ ደቁ ኣብ ገዛ ዓጽዩ ኣገዲዱ ጾታዊ-ርክብ ይፍጽመለን ከምዝነበረ'ውን ፖሊስ ፈሊጡ። በዚ ምኽንያት ድማ፡ ፖሊስ ናይቲ ገበን መንቀሊ ባዕሉ እቲ ኣቦ ከምዝኾነ ዘመላኽት መረዳእታ ሒዙ ናብ መጋባእያ ይቐርብ። ዘቤታዊ ግህሰት ኣብ ሩስያ ናይዘን ሰለስተ ኣሓት ተጓንፎ፡ ሩስያውያን ዘቤታዊ ግህሰት ዛዕባ ገይሮም ክዘራረብሉ ኣገዲዱዎም። ተሓለቕቲ ሰብኣዊ መሰላት ድማ እዘን ኣሓት ገበነኛታት ዘይኮናስ ተበደልቲ እየን ክብሉ ሞጒቶም። ሩስያ ንዘቤታዊ ዓመጽን ጾታዊ ግህሰት ዝምልከት ሕጊ የብላን። ሓደ ኣባል ስድራ ከምዚ ዓይነት ወሲባዊ በደል እንተፈጺሙ ብገንዘብ ይቕጻዕ ወይ ድማ እንተበዝሐ ንክልተ ሰሙን ተኣሲሩ'ዩ ዝልቀቕ። ምንጪ ስእሊ, Getty Images ኣዲአን ጥቕዓት ይፍጸማ ከምዝነበረ ንፖሊስ ኣመልኪታ፤ እንተኾነ ዝተገደሰላ ኣካል ኣይነበረን። ጎረቤታ እንተኾኑ'ውን ነቲ ንሰብኣያ ስለዝፈርሑዎ፡ ኣብ ቅድሚ ፖሊስ ቀሪቦም ክምስክሩ ፍቓደኛታት ኣይኮኑን። እቲ ሰብኣይ፡ ኣዲአን ካብቲ ገዛ ከምእትወጽእ ገይሩ። ደቃ ድማ ምስኣ ክራኸባ ኣይፈቐደለንን። መርመራ ስነ-ኣእምሮ ዝገበሩለን ሰብ-ሞያ፡ እተን ቆልዑ ድሕሪ ስቓይ ብዝስዕብ ጭንቂ [ፖስት ትራማቲክ ስትረስ] ከምዘለዎን ኣረጋጊጹ። ሕዚ፡ ሰለስቲአን ኣሓት ኣብ ትሕቲ ቀይዲ ፖሊስ እንተዘይኮና'ኳ፤ ንሓድሕደን ከየውገዓን ምስ ዝኾነ ጋዜጠኛ ከይዘራረባን ተኣጊደን እየን። ጉግል፡ ብምኽንያት ጾታዊ ግህሰት ብዙሓት ሰራሕተኛታት ሰጒጉ ጓላ፡ ካብ ዓመጽቲ ንምድሓን ምስ ሰብኡት ዝገጠመት ኣዶ ዓቃቢ-ሕጊ ነቲ ገበን ሓሲበንን ተሊመንን ስለዝፈጸመኦ፡ መቕጻዕቲ እዩ ዝግበአን ኢሉ ይሙግት ኣሎ። እቲ ዝፈጸመኦ ሕነ-ምፍዳይ ከምዝኾነ ድማ ይዛረብ። ሕጊ ሩስያ፡ መሰል ዓርስኻ-ምክልኻል፡ ካብ ሃንደበታዊ ሓደጋ ጥራሕ ዘይኮነስ፡ ካብ ተደጋጊሙ ዝመጽእን ዝግመትን ሓደጋ ዓርስኻ ምክልኻል'ውን ይፈቅድ እዩ'ሞ በዚ ናጻ ክወጻ እየን ዝብል ተስፋ ዓሲሉ ኣሎ። ተሓለቕቲ ሰብኣዊ መሰላት ሩስያ ግን፡ ካብዚ ሓሊፎም ዘቤታዊ መጥቃዕቲ ዝምልከት ሕጊ እታ ዓዲ መሊሱ ክኽለስን ተሪር ሕጊ ክወጽእን ጎስጓስ የካይዱ ኣለዉ። ኣብታ ሃገር ኣብ ውሽጢ ገዛ ንዝፍጸመ ቤታዊ ጥቕዓት ትኹረት ዝህብ ኣይኮነን ተባሂሉ እዩ ዝንቀፍ። ስለዝኾነ ድማ ኣብ ቤት ማእሰርቲ ካብ መንጎ ዘለዋ እሱራት ደቂ ኣንስትዮ እተን 80 ሚኢታዊት ኣብ ገዘአን ጥቕዓት ከይፍጸመን ዓርሰን ንምክልኻል ክብላ ቅትለት ዝፈጸማ ምዃነን፡ ገለ መጽናዕትታት የመላኽቱ። ብርግጽ እተን ኣሓት ብሕጊ ዋገአን ክረኽባ ኣለወን ኢሎም ዝጉስጉሱ'ውን ኣይጠፍኡን። ይኹን'ምበር 'ብገበን ክሕተታ ኣለወን' ካብ ዝብሉ ፡ 'ነጻ ይለቐቓ' ዝብሉ ድምጽታት ይበዝሑ። እቶም ክፍታሓ ኣለወን ዝብሉ ዘለዉ፡ናይ ተቓውሞ ሰላማዊ ሰልፍታት፣ ናይ ግጥሚ ምስዮታት ከምኡ ድማ ብትያትር ኣቢሎም ድምጾም የስምዑ ኣለዉ። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, ፆታዊ ጥቕዓት ተዛማዲ ትሕዝቶ ደቂ-ኣንስትዮ ንበይነን ስለዝተጓዕዛ ካብ ፆታዊ ትንኮያ ይድሕና’ዶ ይኾና?
